《飞仙篇用周草窗韵》
金朝·李龏

明星灿白石，八极傍无端。羽驾紫霞表，月窟春阑珊。

三元流珠秘，换骨初不难。弹指一尘劫，世人漫愁叹。

王乔羡门生，鸾鹤常媻媻。刚风导幡旟，冉冉如飞翰。

仙人揽六著，著以赪玉盘。上朝东华阁，主君颜渥丹。

邀我小税驾，为说平生欢。彤云烁羽袂，鳌背晨光寒。

作者简介：宋平江府吴江人，字和父，一字仲甫，号雪林。不乐仕进，居于吴兴三汇之交，年登耄期。效元白歌诗，有《剪绡集》等。